Resolució 403/2017, de 12 de desembre
Administració: Departament d'Agricultura, Ramaderia, Pesca i Alimentació
Diversa documentació econòmica i interna de la Confraria de Pescadors de Blanes.
El DARP ha d'oferir la informació sol·licitada que fa referència a l'aplicació dels recursos procedents de subvencions per part de la CPB, si bé limitada a la relacionada amb subvencions rebudes amb càrrec als Pressupostos de la Generalitat i gestionades pel DARP.
L'article 3.2, en relació amb el 3.1.d, LTAIPBG estableix responsabilitats de transparència i en relació amb l'accés a la informació pública per a les administracions responsables de les persones físiques o jurídiques que exerceixen funcions públiques o potestats administratives, que presten serveis públics o que perceben fons públics per funcionar o per dur a terme les seves activitats per qualsevol títol jurídic; tot i que aquest precepte està pensat bàsicament per persones físiques o per a persones jurídiques privades, la veritat és que no exclou les públiques, i cal interpretar que és aplicable a qualsevol tipus d'entitats, tant públiques com privades, no incloses en l'article 3.1.a i b LTAIPBG i que, en conseqüència, no estan obligades directament a complir les obligacions de transparència i accés a la informació pública establertes per aquesta Llei; en el cas de les confraries de pescadors, que per l'article 3.1.b LTAIPBG només tenen obligació de fer públiques i donar accés a la informació de les seves activitats que afecten el seu exercici de funcions públiques, els serien aplicables addicionalment les obligacions establertes per l'article 3.2 de la mateixa Llei pel que fa a la informació relativa a la gestió de serveis públics i l'ús de recursos procedents de fons públics, així com a les retribucions dels seus directius, si més del 25 per cent del seu volum general de negoci està vinculat a activitats realitzades per compte d'administracions públiques.
A partir de la recepció de la sol·licitud de la qual porta causa aquesta Reclamació, el DARP l'hauria derivat a la CPB, en aplicació del que preveu l'article 30.2 LTAIPBG; cal entendre, però, que a tenor del disposat per la Resolució de la GAIP 310/2017, de 15 de setembre, que va considerar que la informació sol·licitada quedava al marge de les obligacions d'informació pública de les confraries de pescadors, aquella derivació no era procedent i, per tant, no va causar efectes, de manera que no va enervar la responsabilitat del DARP amb vista a atendre degudament el sol·licitat per la persona reclamant.
Número d'expedient de la Reclamació: 460/2017
Les subvencions i ajuts públics rebuts per la CPB, amb indicació del seu import i objectiu, de la sol·licitud i dels documents en què es basa.
Els pressupostos, amb descripció de les principals partides pressupostàries i informació actualitzada i comprensible sobre el seu estat d'execució.
Els comptes anuals i els informes d'auditoria de comptes i fiscalització per part dels òrgans de control extern que sobre ells s'hagin emès.
Còpia de les actes on consti l'aprovació dels comptes per la junta general.
Les retribucions percebudes anualment pel president, els seus càrrecs i vocals.
Còpia de les actes i convenis que afectin a tercers.
Acords i actuacions encarregades al gabinet jurídic per a plets dels responsables de la Confraria amb càrrec als fons públics o subvencions del Govern o fons europeus.
Informe justificatiu del finançament de les campanyes i recursos dedicats per a publicitat i ingressos relacionades amb la Confraria.
Inscripció de la Confraria en el registre d'associacions del Govern o òrgan corresponent.
Estatuts de càrrecs i identificació de les persones físiques que els representen: President, Vicepresidents, Secretari, Tresorer, vocals, etc.
Identificació dels membres que integren el Consell d'Administració de la CPB.
Llistat de comptes bancaris de les que sigui titular la Confraria o altres béns pertanyents a ella, amb còpia de l'extracte i targetes, telèfons mòbils, que hagués amb càrrec a fons públics subvencionats pel Govern o autonomies d'Espanya.
Còpia del contracte o conveni amb el secretari de la CPB.
Còpia de les actes en què se'ls neguen els serveis de la Llotja i Confraria als socis existents en el moment d'aquesta petició.
Sol·licita que la documentació li sigui lliurada mitjançant correu electrònic i correu postal.
Fonamenta la sol·licitud en diverses disposicions i referències, inclosa la legislació sobre transparència i accés a la informació pública.
En relació amb la informació sobre subvencions i ajudes públiques rebudes per la CPB, el DARP només coneixeria les concedides pel mateix Departament i ofereix l'adreça electrònica on es poden consultar, en aplicació de les obligacions de publicitat activa establertes per la legislació de transparència.
Per la resta, indica que el 7 de juny de 2017 el DARP hauria derivat aquesta sol·licitud d'informació a la CPB, en aplicació de l'article 30 LTAIPBG, el que va ser notificat a la persona reclamant el 10 del mateix mes.
L'informe adjunta diversa documentació acreditativa del que assenyala anteriorment.
Des d'un punt de vista objectiu, no sembla que hi hagi cap límit que pugui impedir l'accés de la persona reclamant a la major part de la informació sol·licitada (que és informació econòmica, organitzativa, institucional i contractual de la Confraria de pescadors de Blanes), sense perjudici de les possibles excepcions concretes assenyalades tot seguit, sempre que estigui en poder del DARP, naturalment.
De fet, l'antecedent 10 posa de manifest que aquest Departament està disposat a facilitar la informació relativa a la Confraria de Blanes que segons ell està a les mans, que no obstant això no és tota la sol·licitada, segons l'antecedent 2.
Arribats a aquest punt, l'eventual accés de la persona reclamant a tota la informació sol·licitada resulta que depèn no només de si tal informació està o no està en poder del DARP, sinó, a més, de fins a quin punt aquest Departament té la responsabilitat d'obtenir-la i, en el seu cas, facilitar-la als qui exerceixen el dret d'accés a la informació pública.
D'acord amb l'antecedent 10, el DARP estaria en disposició de facilitar a la persona reclamant la informació següent: còpia dels Estatuts de la Confraria de Blanes, les dades relatives als òrgans de govern de la Confraria, els pressupostos liquidats els anys 2013, 2014, 2015 i 2016 i el pressupost de l'any en curs, els comptes anuals d'aquest mateix període i els ajuts rebuts per la Confraria de Blanes concedides pel DARP.
Segons l'informe aportat per aquest Departament al present procediment (antecedent 6), les funcions de tutela que li atribueix la Llei 22/2002, de 12 de juliol, de confraries de pescadors de Catalunya, només comprenen el control de legalitat, els actes sobre constitució, organització i procediment electoral i els que impliquin l'exercici de funcions públiques per part de les confraries i, en conseqüència, el DARP no disposaria de la informació sol·licitada sobre al Confraria de Blanes que excedeixi d'aquests assumptes.
A la vista d'aquest oferiment del DARP cal valorar fins a quin punt pot ser jurídicament exigible que aquest Departament hagi d'estar en condicions de poder facilitar més informació de la sol·licitada per la persona reclamant.
Segons la legislació vigent, el DARP ha de poder disposar d'informació sobre la CPB en base als títols jurídics següents:
En primer lloc, i en la línia del seu oferiment, per les seves funcions de tutela sobre les confraries de pescadors.
Segons l'article 2.2 de la Llei 22/2002, aquestes funcions de tutela comprenen, efectivament, el control de legalitat dels actes relatius a la constitució, organització i procediment electoral i també dels actes que impliquin l'exercici de funcions públiques per part de les confraries.
En relació amb la informació sol·licitada per la persona reclamant, sembla raonable pensar que la informació oferta pel DARP coincideix efectivament amb l'exigible per aquest Departament en exercici de les seves funcions de tutela.
En segon lloc, cal tenir també en compte l'article 44 de la Llei 22/2002, que regula el Registre de confraries de pescadors, adscrit a la Direcció General de Pesca i les dades del qual, en conseqüència, estan en poder del DARP.
Segons aquest precepte, s'han d'inscriure en el citat Registre els actes de constitució de les confraries, els estatuts i les seves modificacions, les persones que integren els òrgans de govern, els actes o les resolucions de modificació o extinció de la seva personalitat i els documents públics de apoderament o d'atorgament de representació.
La titularitat d'aquest Registre reforça la responsabilitat de DARP de disposar de part de la informació sol·licitada, especialment la relativa a estatuts, actes de constitució i membres dels seus òrgans de govern.
En tercer lloc, també incideix en la qüestió que estem analitzant l'article 15 LTAIPBG, relatiu a les obligacions de transparència en l'activitat subvencional, segons el qual l'Administració que atorga subvencions (en aquest cas, el DARP), ha de publicar al seu portal de transparència diverses dades sobre les subvencions que atorga, inclosos els relatius a l'import, objecte i beneficiaris de les seves subvencions i a la justificació o rendiment de comptes per part dels beneficiaris.
Evidentment, si la Llei de transparència estableix l'obligació de fer pública aquesta informació, amb més raó l'Administració que atorga les subvencions ha de disposar de tota aquesta informació, per poder oferir-la atenent l'exercici del dret d'accés a la informació pública.
En conseqüència, el DARP ha d'oferir la informació sol·licitada que fa referència a l'aplicació dels recursos procedents de subvencions per part de la CPB, si bé limitada a la relacionada amb subvencions rebudes a càrrec dels Pressupostos de la Generalitat i gestionades pel DARP.
En quart lloc, no es pot desconèixer que l'article 3.2, en relació amb el 3.1.d, LTAIPBG estableix responsabilitats de transparència i en relació amb l'accés a la informació pública per a les administracions responsables de les persones físiques o jurídiques que exerceixen funcions públiques o potestats administratives, que presten serveis públics o que perceben fons públics per funcionar o per dur a terme les seves activitats per qualsevol títol jurídic.
Encara que aquest precepte està pensat bàsicament per persones físiques o per a persones jurídiques privades, la veritat és que no exclou les públiques, i es pot interpretar que és aplicable a qualsevol tipus d'entitats, tant públiques com privades, no incloses en l'article 3.1.a i b LTAIPBG i que, en conseqüència, no estan vinculades directament a complir les obligacions de transparència i accés a la informació pública establertes per aquesta Llei.
En el cas de les confraries de pescadors, que per l'article 3.1.b LTAIPBG només tenen obligació de fer públiques i donar accés a la informació de les seves activitats que afecten el seu exercici de funcions públiques, els serien aplicables les obligacions establertes per l'article 3.2 de la mateixa Llei en el relatiu a la informació relativa a la resta de la seva organització i activitats, en els termes que es concreten seguidament.
En base al que s'acaba d'assenyalar, les confraries de pescadors estarien obligades a facilitar a l'Administració responsable (a Catalunya, el DARP) informació de les seves activitats directament relacionades amb l'exercici de les seves funcions públiques, amb la gestió de serveis públics i la percepció de fons públics i, si el volum dels seus recursos vinculat a les activitats que duen a terme per compte de les administracions públiques (concepte que en aquest cas cal entendre que inclou tant les activitats d'exercici de funcions públiques i de gestió de serveis públics, com les subvencionades amb càrrec a fons públics) excedeix del 25 per cent del seu volum general de recursos, també han d'informar sobre les retribucions percebudes pels seus càrrecs directius.
I és el DARP qui, sobre la base de la informació obtinguda com a conseqüència del compliment de l'obligació citada per part de les confraries, ha de divulgar o donar accés a aquesta informació.
De les consideracions fetes en els paràgrafs anteriors es pot deduir la vigència d'obligacions legalment establertes que vinculen a les confraries a facilitar al DARP informació addicional a la que aquest Departament afirma disposar en relació amb la CPB, de manera que el DARP té la responsabilitat d'atendre la sol·licitud d'informació pública formulada per la persona reclamant no només en tot allò sobre el qual disposa efectivament d'informació, sinó també pel que fa als assumptes sobre els quals, en atenció a la normativa esmentada, té el poder i la responsabilitat d'exigir a la CPB que li faciliti la informació corresponent.
Cal insistir que el compliment efectiu d'aquesta responsabilitat per part del DARP forma part dels estàndards mínims establerts per la legislació de transparència i accés a la informació pública.
En conseqüència, a la vista del sol·licitat per la persona reclamant i de les anteriors consideracions, es valora tot seguit el seu eventual dret a accedir a, i la correlativa obligació del DARP a facilitar, la informació indicada per cada un dels apartats següents, en relació amb els anys 2013, 2014, 2015, 2016 i previsió per al 2017, en el ben entès que si el DARP no disposa d'ella hauria de exigir-la a la CPB:
Els antecedents posen de manifest que a partir de la recepció (finals de maig de 2017) de la sol·licitud de la qual porta causa aquesta Reclamació, el DARP l'hauria derivat a la CPB, en aplicació del que preveu l'article 30.2 LTAIPBG.
Cal entendre, però, que a tenor del disposat per la Resolució de la GAIP 310/2017, de 15 de setembre, que va considerar que la informació sol·licitada quedava al marge de les obligacions d'informació pública de les confraries de pescadors, aquella derivació no era procedent i, per tant, no va causar efectes, de manera que no va enervar la responsabilitat del DARP amb vista a atendre degudament el sol·licitat per la persona reclamant.
La derivació regulada per l'article 30 LTAIPBG procedeix si es compleixen acumulativament les dues condicions següents: en primer lloc, que l'Administració a la qual s'adreça la sol·licitud d'informació (en aquest cas, el DARP) no disposa de la informació sol·licitada; i en segon lloc que l'òrgan o administració a la qual es deriva la sol·licitud disposi de la informació pública sol·licitada.
Si es compleixen aquestes condicions, la derivació comporta traslladar a l'administració derivada la responsabilitat d'atendre la sol·licitud d'informació pública i de poder ser reclamada davant la GAIP si no l'atén a satisfacció de la persona sol·licitant.
En aquest cas no es compleixen raonablement les dues condicions indicades en el paràgraf anterior: d'una banda, l'Administració sol·licitada en realitat disposa de part de la informació sol·licitada, com ha reconegut en els seus informes; per tant, pel que fa a aquesta informació, no procedia la derivació.
I, de l'altra, l'administració derivada (la CPB) no estava obligada a atendre directament la sol·licitud de la persona reclamant, perquè el sol·licitat quedava al marge de les seves obligacions de transparència i accés a la informació pública que estableix l'article 3.1.b LTAIPBG.
En aquestes circumstàncies, la derivació practicada és improcedent i, en conseqüència, no dilueix ni enerva la responsabilitat del DARP, que roman plenament vigent.
L'article 43.5 LTAIPBG estableix que "l'Administració ha de comunicar a la Comissió les actuacions realitzades per a executar els acords de mediació i per donar compliment a les resolucions dictades per la Comissió".
Sobre la base d'aquestes comunicacions i de les efectuades per les persones interessades, la GAIP de fer seguiment del compliment de les seves resolucions, d'acord amb el que preveuen els articles 48 i següents RGAIP i per l'apartat 30 del seu Manual de reclamació, podent adoptar les mesures que allà es preveuen en cas d'incompliment.
Sobre la base dels antecedents i fonaments jurídics exposats, el Ple de la GAIP, en la sessió de 12 de desembre de 2017, resol:
Desestimar la resta de la Reclamació.